open-index/open-wikipedia-markdown huggingface dataset:
Carl Reinhold Krogerus

**Carl Reinhold Krogerus** (15. heinäkuuta 1852 Loviisa – 15. maaliskuuta 1926 Helsinki) oli Venäjän keisarillisessa armeijassa palvellut suomalainen kenraalimajuri.

Krogeruksen vanhemmat olivat majuri Johan Gustaf Krogerus ja Maria Kristina Cremer ja puoliso vuodesta 1878 Antonina Catharina von Schulcz. Krogerus tuli oppilaaksi Haminan kadettikouluun 1863, mutta erosi koulusta seuraavana vuonna ja tuli aliupseerina palvelukseen 89. Belomorskin jalkaväkirykmenttiin. Vuonna 1871 hän tuli oppilaaksi Helsingin junkkarikouluun, josta 1873 valmistuttuaan hän yleni vänrikiksi ja hän palasi palvelukseen entiseen rykmenttiinsä. Vuonna 1875 Krogerus siirrettiin aliluutnantiksi ylennettynä Henkivartioväen 3. Suomen tarkk’ampujapataljoonaan. Seuraavana vuonna hänet ylennettiin luutnantiksi ja komennettiin Henkivartioväen 17. tarkk’ampujapataljoonaan Pietariin. 

Komennuksen jälkeen Krogerus toimi pataljoonansa aseosaston päällikkönä 1877–1878, ylennettiin alikapteeniksi 1878 ja siirrettiin opetusupseeriksi Vilnan jalkaväen junkkarikouluun. Siellä hän yleni kapteeniksi 1881. Krogerus erosi sotapalveluksesta vuoden 1883 alussa, mutta jo kesäkuussa hänet nimitettiin 10. Laihian suomalaisen reservikomppanian päälliköksi aina tammikuuhun 1889 asti, jolloin hänet siirrettiin Kruunupyyn suomalaisen reservikomppanian päälliköksi. Tästä tehtävästä hän sai eron everstiluutnanttina 1899, minkä jälkeen hän toimi vuoteen 1903 Oulun läänin 2. kutsuntapiirin sotakomissaarina ja sitten vuoteen 1905 Mikkelin läänin sotakomissaarina. Everstiksi hänet ylennettiin 1903. Ensimmäisen maailmansodan puhjettua Krogerus kutsuttiin uudelleen aktiivipalvelukseen vuonna 1914. Hän toimi Suomessa olevien joukkojen esikunnassa vuoteen 1917, jolloin sai eron palveluksesta kenraalimajuriksi ylennettynä.

## Lähteet
Paddle-ohjain

**Paddle-ohjain** oli Atari 2600-pelikonsolin mukana tullut videopeliohjain.
Nimi johtuu *[[Pong]]*-pelin mailojen () ohjauksesta.

Ohjaimen kehitti Atari 1970-luvulla ja valmistettiin alun perin *Pong*-peliin. Ohjaimessa oli yksi käännettävä pyörä ja yksi tai useampi "tulitusnappi". Ohjainta voitiin kääntää myötäpäivään tai vastapäivään ja käytettiin *Pong* ja *[[Breakout (kolikkopeli)|Breakout]]* -tyylisissä peleissä.

Ohjain perustuu potentiometriin, jollainen on ollut myös muun muassa äänentoistolaitteen äänenvoimakkuuden säädössä.

Joystick-ohjaimesta tuli myöhemmin suositumpi ohjain.

## Lähteet
Julia Butters

**Julia Butters** (s. 15. huhtikuuta 2009  Los Angeles, Kalifornia) on yhdysvaltalainen lapsinäyttelijä. Hänet tunnetaan Trudi Fraserin roolista Quentin Tarantinon elokuvassa *[[Once Upon a Time in Hollywood]]* (2019), mistä hän sai kriitikoilta ylistystä. Vuodesta 2016 lähtien hän on näytellyt pääroolia ABC:n tilannekomediasarjassa *[[American Housewife]]*.

## Filmografia

## Lähteet

## Aiheesta muualla
*
M/S Aurora Botnia

**M/S Aurora Botnia** on laivayhtiö Wasalinen käyttöön vuonna 2021 tullut ropax-matkustajalaiva. Laivalla on kaksi matkustajakantta ja kaksi rahtikantta. Aluksen kuljetuskapasiteetti on 935 matkustajaa ja 1500 rahtimetriä.

Laivan pääkoneet käyttävät polttoaineena nesteytettyä maakaasua LNG:tä, mikä vähentää rikki-, typpi- ja hiilidioksidipäästöjä runsaasti verrattuna perinteisiin polttoöljyllä käyviin moottoreihin. Polttoaineena voidaan käyttää myös biokaasua. Lisäksi laivaa voidaan käyttää satamissa sähköllä.

## Historia
Laivan tilasi Kvarken Link -yhtiö, jonka Vaasan kaupunki ja Uumajan kunta omistavat.

Rauma Marine Constructionsin telakalla Raumalla rakennetun aluksen piti aloittaa liikennöinti Merenkurkussa Vaasan ja Uumajan välillä alun perin jo vappuna 2021, mutta laivan valmistuminen viivästyi useita kuukausia. Neitsytmatka suoritettiin lopulta 28. elokuuta 2021.

Tammikuussa 2022 kerrottiin että laiva siirtyy käyttämään polttoaineenaan puoliksi dieseliä, koska nesteytetyn maakaasun hinta oli vuodessa kuusinkertaistunut. Lokakuussa 2022 Wasaline ilmoitti hiilidioksidipäästöjensä pienentyneen yli puolella verrattuna *Aurora Botnian* edeltäjään, ''M/S Wasa Expressiin''.

Kevättalvella 2023 siirryttiin jälleen käyttämään pelkästään maakaasua sen hinnan alennuttua. 

## Palvelut laivalla

### Ravintolat ja baarit
Lähde:
* buffet-ravintola
* à la carte -ravintola
* baari
* kahvila

### Matkustajatilat

* Business Lounge
* Comfort Lounge -istumasalonki
* lemmikkilounge
* lasten leikkihuone

### Muuta
* 5 kokoustilaa
* Myymälä
* Laivalla on 68 hyttiä

## Moottorit
Aurora Botnia käyttää neljää Wärtsilä 8V31DF -nelitahtimoottoria, jotka toimivat dieselillä ja lng:llä. Wärtsilä omistaa yhden moottoreista yhdessä varustamon kanssa ja voi siksi käyttää sitä esittelykappaleena. Moottorin yhteydessä toimii yritysvierailuja palveleva tarkkailuhuone ja koelaboratorio, jossa Wärtsilä testaa uusia päivityksiään. 

## Lähteet
Linda (ohjelmointikieli)

**Linda** on tietokoneen ohjelmointiin käytettävä kieli, joka on tarkoitettu rinnakkaisohjelmointiin ja joka laajentaa *isäntäkielen* (kuten C, C#, Java) ominaisuuksia.
Kieltä kutsutaan *koordinaatiokieleksi*.

Kieli käyttää *monikkoja* (), joka on sarja tyypitettyjä kenttiä:

```
(“Linda is powerful”, 2, 32.5, 62)
```


Suositumpia vaihtoehtoja Linda-kielen ohjelmointimallille ovat muun muassa viestinvälitykseen perustuvat mallit.

## Lähteet
Testamentin diskografia

**[[Testament]]** on kalifornialainen vuonna 1983 perustettu thrash metal -yhtye.
## Studioalbumit
* 
* 
* 
* 
* 
* 
* 
* 
* 
* 
* 
* 
* 

## EP:t
* 

## Livealbumit
* 
* 
* 
* 

## Videot
* 
* 
* 

## Kokoelma-albumit
* 
* 
* 
* 
* 
* 

## Singlet
* Over the Wall (1987)
* Trial by Fire (1988)
* Practice What You Preach (1989)
* Greenhouse Effect (1990)
* Souls of Black (1990)
* The Legacy (1990)
* Electric Crown (1992)
* Return to Serenity (1992)
* Low (1994)
* Dog Faced Gods (1994)
* True American Hate (2012)
* Native Blood (2012)
* The Pale King (2016)
* Night of the Witch (2020)
* Infanticide A.I. (2025)

## Musiikkivideot
* Over the Wall (1987)
* Trial By Fire (1988)
* Nobody's Fault (1988)
* Practice What You Preach (1989)
* Greenhouse Effect (1990)
* The Ballad (1990)
* Souls of Black (1990)
* The Legacy (1990)
* Electric Crown (1992)
* Return to Serenity (1992)
* Low (1994)
* More Than Meets The Eye (2008)
* Native Blood (2012)
* The Pale King (2016)
* Night Of The Witch (Lyric Video) (2020)
* Curse of Osiris (2022)
* WWIII (2022)
* Infanticide A.I. (2025)

## Lähteet
Éva Székely

**Éva Székely** [] (3. huhtikuuta 1927 Budapest – 29. helmikuuta 2020 Budapest) oli unkarilainen uimari ja olympiavoittaja.

Székely teki kansallisen uintiennätyksen 1941, vaikka häntä juutalaisena melkein estettiin osallistumasta. Seuraavien neljän vuoden ajan hän oli suljettuna kilpailuista ja selvisi holokaustista osin siksi, että oli kuuluisa uimari.

Székely voitti 200 metrin rintauinnissa olympiakultaa Helsingissä 1952 ja olympiahopeaa Melbournessa 1956. Lisäksi hän sijoittui olympiatasolla Lontoossa 1948 200 metrin rintauinnissa neljänneksi ja 4×100 metrin vapaauintiviestissä viidenneksi sekä Helsingissä 400 metrin vapaauinnissa kuudenneksi. Monte Carlon EM-kilpailuissa 1947 Székely saavutti 200 metrin rintauinnissa hopeaa.

Székely teki urallaan kymmenen maailmanennätystä ja viisi olympiaennätystä. Hänelle kertyi myös lukuisia Unkarin ennätyksiä ja mestaruuksia. Székelyn maailmanennätyksiin lukeutui muun muassa 400 metrin sekauinnin historian ensimmäinen maailmanennätys vuonna 1953.

Székely avioitui vesipallon olympiavoittaja Dezső Gyarmatin kanssa, ja heidän tyttärensä Andrea Gyarmati oli uinnin kaksinkertainen olympiamitalisti ja Euroopan mestari. Sekä äiti, isä että tytär on nimetty uinnin kansainväliseen kunniagalleriaan.

## Lähteet

* [Profiili](https://ishof.org/eva-szekely-(hun).html) International Swimming Hall of Fame 
* Éva Székely Bio, Stats, and Results Olympics at Sports-Reference.com 

### Viitteet

## Aiheesta muualla
Black Label Societyn diskografia

**[[Black Label Society]]** on yhdysvaltalainen heavy metal -yhtye, joka perustettiin vuonna 1998.
## Studioalbumit
* 
* 
* 
* 
* 
* 
* 
* 
* 
* 
* 

## Livealbumit
* 
* 
* 

## EP:t
* 
* 
* 

## Kokoelma-albumit
* 
* 
* 
* 

## DVD:t
* 
* 
* 
* 

## Singlet
* Bored to Tears (1999)
* Born to Lose (1999)
* Counterfeit God (2000)
* Bleed for Me (2002)
* Stillborn (feat. Ozzy Osbourne) (2003)
* The Blessed Hellride (2003)
* House of Doom (2004)
* Suicide Messiah (2005)
* Fire it Up (2005)
* In This River (2005)
* Concrete Jungle (2006)
* Blood is Thicker Than Water (2007)
* Parade of the Dead (2010)
* Crazy Horse (2010)
* Overlord (2010)
* The First Noel (2010)
* Darkest Days (2011)
* Ain't No Sunshine (2013)
* My Dying Time (2014)
* Angel of Mercy (2014)
* Room of Nightmares (2017)
* A Love Unreal (2018)
* Set You Free (2021)
* End of Days (2021)

## Musiikkivideot
Avenged Sevenfoldin diskografia

**[[Avenged Sevenfold]]** (lyhennetään usein **A7X**) on yhdysvaltalainen vuonna 1999 perustettu metallimusiikkia soittava yhtye, joka on kotoisin Huntington Beachin kaupungista Kaliforniasta. Yhtye on myynyt maailmanlaajuisesti albumeita yli kahdeksan miljoonaa kappaletta. Nykyisen kokoonpanon muodostavat laulaja M. Shadows, bassokitaristi Johnny Christ, rytmikitaristi Zacky Vengeance sekä soolokitaristi Synyster Gates. Lisäksi kokoonpanossa soittaa rumpali Brooks Wackerman, joka on yhtyeen uusi rumpali Mike Portnoyn, Arin Ilejayn ja edesmenneen Jimmy ”The Rev” Sullivanin jälkeen.
## Studioabumit
* 
* 
* 
* 
* 
* 
* 
* 

## Livealbumit
* 

## Kokoelmat
* 
* 

## Singlet
* *Second Heartbeat* (2003)
* *[[Unholy Confessions]]* (2003)
* *[[Burn It Down (Avenged Sevenfoldin kappale)|Burn It Down]]* (2005)
* *Bat Country* (2005)
* *Beast and the Harlot* (2006)
* *Seize the Day* (2006)
* *Walk* (Pantera-cover) (2007)
* *Critical Acclaim* (2007)
* *Almost Easy* (2007)
* *Afterlife* (2008)
* *Dear God* (2008)
* *Scream* (2008)
* *Crossroads* (2008)
* *Nightmare* (2010)
* *[[Buried Alive (single)|Buried Alive]]* (2010)
* *[[Welcome to the Family]]* (2010)
* *[[Not Ready To Die]]* (2011)
* *[[Carry On]]* (2012)
* *Hail to the King* (2013)
* *The Stage* (2016)
* *Malagueña Salerosa* (2017)
* *Retrovertigo* (Mr. Bungle -cover) (2017)
* *Dose* (2017)
* *Runaway* (Del Shannon -cover) (2017)
* *God Only Knows* (The Beach Boys -cover) (2017)
* *As Tears Go By* (The Rolling Stones -cover) (2017)
* *Wish You Were Here* (Pink Floyd .cover) (2017)
* *Mad Hatter* (2018)
* *Set Me Free* (2020)
* *Nobody* (2023)
* *Mattel* (2023)

## EP:t
* *[[Warmness on the Soul]]* (2001)
* *[[Welcome to the Family (EP)|Welcome to the Family]]* (2010)
* *[[Black Reign (Avenged Sevenfold)|Black Reign]]* (2018)

## DVD:t
* *[[All Excess]]* (2007)

## Musiikkivideot
Eetu Murros

**Karl  Edvard  (Eetu)  Murros** (sukunimi vuoteen 1906 asti **Molin**; 17. elokuuta 1880 Tampere – 9. kesäkuuta 1949 Tampere) oli suomalainen rakennusmestari, joka suunnitteli useita 1920-luvun  klassismia edustavia rakennuksia.

Murroksella oli Tampereella oma piirustus- ja rakennustoimisto vuosina 1913–1917. Aikaisemmin hän oli työskennellyt arkkitehti Georg Schreckin toimistossa. Vuodesta 1917 alkaen Murros toimi vanhimpana piirtäjänä ja työnjohtajana Tampereen kaupungin arkkitehtiosastolla.

## Suunnittelutöitä Tampereella

* Alilääkärin asuintalo (nyk. Hatanpään sairaalan M-rakennus; 1923), Hatanpään puistokuja&nbsp;7
* Pyynikin urheilukentän aita- ja katsomorakennelmat (1924), F. E. Sillanpään katu&nbsp;1; *yhdessä [[Bertel Strömmer]]in kanssa*
* Koukkuniemen kunnalliskodin talousrakennus (nyk. vanhainkodin hallintorakennus; 1925), Ahlgrenin puistokuja&nbsp;7; *yhdessä Strömmerin kanssa*
* Ludekylä (useita puolitoistakerroksisia asuinrakennuksia; 1926, 1928), Kalevan puistotie&nbsp;9 – Petsamonkatu&nbsp;2; *yhdessä Strömmerin ja [[Vilho Kolho]]n kanssa*
* As.oy Välimaankatu 25 (kaksikerroksinen asuinrakennus; 1928), Salhojankatu&nbsp;4 – Pohjolankatu&nbsp;27
* Hämeen museon lisärakennus (ns. Alamuseo; 1928), Kuninkaankatu&nbsp;2; *yhdessä Strömmerin kanssa*
* Mältinrannan vedenpuhdistuslaitos (nyk. Taidekeskus Mältinranta; 1929), Kuninkaankatu&nbsp;2
* As.oy Kastinkallio (asuinkerrostalo; 1932), Lapintie&nbsp;28 – Siltakatu&nbsp;8
* As.oy Lapintie 3 (ns. Laivatalo; 1936), Lapintie&nbsp;11 – Ihanakatu&nbsp;6 – Pajakatu&nbsp;5

## Lähteet
Scott Parker (jääkiekkoilija)

**Scott Parker** (s. 29. tammikuuta 1978 Hanford, Kalifornia) on yhdysvaltalainen, vuosina 1998–2008 NHL:ssä pelannut jääkiekkoilija, pelipaikaltaan hyökkääjä. Hän edusti NHL:ssä Colorado Avalanchea ja San Jose Sharksia ja voitti ensin mainitussa joukkueessa Stanley Cupin vuonna 2001. Hän pelasi NHL-urallaan 308 runkosarjaottelua, joissa hän teki kuusi maalia ja sai 14 syöttöpistettä. Pudotuspelejä hän pelasi viisi ilman tehopisteitä ja niistä neljä mestaruuskaudella 2000–2001.

## Lähteet
Luettelo Suomenlinnan rakennuksista

Tämä on epätäydellinen **luettelo Suomenlinnan rakennuksista**. Suomenlinnan monet rakennukset ja rakennelmat kuuluvat Helsingin vanhimpien joukkoon. Suomenlinnan 80 hehtaarin maa-alue käsittää noin 200 rakennusta kahdeksalla saarella, jotka ovat etelästä lueteltuina: Kustaanmiekka, Susisaari, Iso Mustasaari, Pikku Mustasaari, Länsi-Mustasaari, Särkkä, yksi Pormestarinluodoista ja Lonna.

## Saaret

### Kustaanmiekka

### Susisaari

### Iso Mustasaari

### Pikku Mustasaari

### Länsi-Mustasaari

### Särkkä

### Pormestarinluoto

### Lonna

## Lähteet

*
*

### Viitteet

## Aiheesta muualla
* Helsingin kaupungin liitetiedosto jossa on luetteloitu Suomenlinnan rakennukset ja niiden historialliset nimet 12.5.2017 (pdf)
Ruotsin katoliset arkkipiispat

Ruotsiin perustettiin vuonna 1164 oma katolisen kirkon kirkkoprovinssi Upsalaan. Sen alaisuuteen kuuluivat Ruotsin valtakunnan alueella toimivat hiippakunnat. Sitä ennen Ruotsin alue oli kuulunut Lundin kirkkoprovinssiin.

## Ruotsin katoliset arkkipiispat (1164-1528)
* Stephanus 1164–1185
* Johannes 1185–1187
* Petrus 1187–1197
* Olavus Lambatunga 1198–1206
* Valerius 1207–1219
* Olavus Basatömer 1224–1234
* Jarlerius 1236–1255
* Laurentius 1257–1267
* Fulco Johannis 1274–1277
* Jacobus Israelis 1278–1281
* Magnus Boethii 1285–1289
* Johannes 1290–1291
* Nicolaus Allonis 1295–1305
* Nicolaus Katilli 1308–1314
* Olavus Beronis 1315–1332
* Petrus Philippi 1332–1341
* Hemmingus Nicolai 1342–1351
* Petrus Thyrgilli 1351–1366
* Birgerus Gergorii 1367–1383
* Henricus Karoli 1383–1408
* Johannes Gerechini 1408–1422
* Johannes Haquini 1422–1432
* Olavus Laurentii 1432–1438
* Nicolaus Ragvaldi 1438–1448
* Jöns Bengtsson Oxenstierna 1448–1467
* Jacob Ulvsson 1469–1515
* Gustav Trolle 1515–1521
* Johannes Magnus 1523–1528

## Lähteet
William Cowper

**William Cowper** voi tarkoittaa seuraavia

* William Cowper (1731–1800), englantilainen runoilija
* William Cowper (1701–1767) englantilainen lääkäri ja antikvaari
* William Cowper (1666–1709), englantilainen anatomi 
* William Cowper of Galloway (1568–1619), piispa
* William Cowper (1778–1858), anglikaaninen pappi Australiassa, seuraavan isä
* William Cowper (1810–1902), anglikaaninen pappi Australiassa, edellisen poika
* William Cowper-Temple (1811–1888), brittiläinen poliitikko
* William Cowper (1853–1918), näyttelijä
William Cowper (runoilija)

**William Cowper** (1731−1800) oli englantilainen runoilija.

Cowper oli ujo ja surumielisyyteen taipuva, jonkin aikaa mielisairaanakin. Virkistäen ja rohkaisten häneen vaikutti henkevä lady Austen, jonka kehotuksesta hän kirjoitti koomisen balladin *John Gilpin* ja runoelman *The Task* (1785). Tähän didaktiseen runoelmaan tekijä yhdisti luonnon ja yhteiskunnan ilmauksia niin, että niihin syntyi kiehtovia ja todenmukaiset valo- ja varjovivahduksia. Cowper on vaikuttanut Englannin runouteen uudistavasti ja muotosuunnista vapauttavasti. Hän käänsi suorasanaiseen muotoon Homeroksen Iliaan ja Odysseian.

Robert Southey julkaisi 1834−1837 hänen teoksistaan 15 niteenä lähes täydellisen laitoksen. Henry Thomas Griffith toimitti julkisuuteen 1874 hänen julkaisemattomat teoksensa. Huomattava on *Globe Edition* (1874, sis. William Benhamin kirjoittama elämäkerta). Cowperin yksityisen kirjeenvaihdon julkaisi John Johnson 1824.

Cowper tunnetaan myös virsirunoilijana. Hänen tunnetuin virtensä on "There is a fountain fill'd with blood". Sen hän on kirjoittanut vaikean masennuksen jälkeen. Virsi julkaistiin alun perin 1772 Richard Conyersin kirjassa *A Collection of Psalms and Hymns, from various authors: for the use of serious and devout Christians of all denominations*, ja vuonna 1779 se julkaistiin John Newtonin ja Copwerin yhdessä julkaisemassa *Olney Hymns* -kirjassa otsikolla "Praise for the fountain open".. Se oli merkittävimpiä 1700-luvun evankelikaalisista laulu&shy;kokoelmista. Sen 349 laulusta oli Cowperin kirjoittamia 67.

## Suomennetut runot
*Runot: Ehtoo ja Nuorelle naiselle, suom. Elina Vaara, teoksessa: *Maailmankirjallisuuden kultainen kirja 3: englantilaisen kirjallisuuden kultainen kirja* S. 373, 374. WSOY 1933
*Runo: Oi Talvi! Nurjan vuoden hallitsija, suom. Aila Meriluoto, teoksessa: Edith Holden, *Luontopäiväkirja 1905*, s. 10, Otava 1985 

## Suomennettuja virsiä
;Ruotsin kirkon virsikirja
* 246 Lähde löytämämme virtaa keskellämme (There is a fountain filled 1772, suom. 1869 uud. suom. Niilo Rauhala 1995)
* 340 Jumala usein pimeään (God moves in a mysterious way 1774, suom. Pekka Kivekäs 1996)

;Hengellinen laulukirja
* 255 Löytyy lähde hyvä, Selkeä ja syvä (There is a fountain filled )
* 296 On verilähde Jeesuksen Nyt auki taivaallinen (There is a fountain filled with blood drawn from Emmanuel's veins)
* 301 Oi, nyt on päivä autuuden

;Seurakunta laulaa
* 237 Löytyy lähde hyvä, kirkas, puhdas, syvä. (There is a fountain filled,  Niilo Rauhala 1995)

;Siionin kannel
* 187 Löytyy lähde hyvä, Selkeä ja syvä (There is a fountain filled, uud. Lauri Thurén)
* 355 Jeesus, rauhan annoit, syntini kun kannoit (Uud. Lauri Thurén)

;Hengellisiä lauluja ja virsiä 
* 178 Löytyy lähde hyvä, Selkeä ja syvä (There is a fountain filled)

## Lähteet

## Aiheesta muualla

 William Benhamin kirjoittama elämäkerta
Olga Heikkilä

**Olga Heikkilä** (s. 1984) on suomalainen oopperalaulaja, äänialaltaan sopraano. 

Hänet on kiinnitetty Berliinin valtionoopperassa (2017), Aix-en-Provincen oopperafestivaalilla ja Suomen Kansallisoopperassa (2019). Konserttilaulajana Heikkilä esiintyy säännöllisesti Euroopassa ja Suomessa kamariorkesterien ja -yhtyeiden kanssa. Heikkilän ohjelmistoon kuuluu oopperan lisäksi kuoro-orkesteriteoksia, liediä, runsaasti kamarimusiikkia sekä useita suomalaisten vokaaliteosten kantaesityksiä.

Esiintymistyönsä ohella Heikkilä tekee Sibelius-Akatemiassa taiteellista tutkimusta DocMus-tohtorikoulussa ja opettaa laulumusiikin osastolla.

Espoolaisen Olga Heikkilän musiikkiharrastus juontaa juurensa varhaiseen lapsuuteen, jolloin kuorolaulu auttoi häntä parantumaan vakavasta astmasta. Harrastus kehittyi ammatiksi Espoon musiikkiopiston, Tapiolan kuoron ja EMO Ensemblen myötä Helsingin Konservatoriossa. Ammattiopinnot jatkuivat ensin Sibelius-Akatemiassa Anssi Hirvosen johdolla ja sittemmin Tanskan Kuninkaallisessa ooppera-akatemiassa Susanna Ekenin ja Anne Margrethe Dahlin johdolla. Kilpailumenestykset sekä Kangasniemellä vuonna 2009 että Lappeenrannassa vuonna 2010 nostivat Heikkilän Suomessa suuremman yleisön tietoisuuteen. Euroopan oopperalavoille Heikkilä pääsi kansainvälisten laulukilpailujen erikoispalkintojen myötä: IVC ’s-Hertogenbosch (2014, Hollanti) ja Klaudia Taev (2013, Viro). Heikkilän taiteellista toimintaa ovat tukeneet muun muassa Suomen kulttuurirahasto, Jenny ja Antti Wihurin rahasto, Mariinskin teatterin ystävät Suomessa ry, Kansan Sivistysrahaston Päivi ja Paavo Lipposen rahasto sekä Pro Musica -säätiö.

## Lähteet
Krom-khmerit

**Krom-khmerit** ovat Vietnamin Krom-Kamputsean alueella asuvia khmerejä. Suurin osa khmereistä asuu Kambodžassa. Kuten muutkin khmerit, krom-khmerit puhuvat khmerin kieltä.

Vietnamin hallinnon mukaan krom-khmerejä on noin 1,3 miljoonaa. Krom-khmerien etujärjestön Khmer Kampuchea-Krom Federationin mukaan krom-khmerejä asuu Krom-Kamputseassa noin seitsemän miljoonaa ja ympäri maailmaa vielä 1,24 miljoonaa. Vietnamin väestörekisterissä krom-khmerejä lasketaan etnisesti vietnamilaisiksi tai heidän uskonnokseen ilmoitetaan buddhalaisuuden sijaan ”ei uskontoa”, mikä vaikeuttaa krom-khmerien määrän arviointia.

Yleinen iskulause krom-khmerien kesken on ”kansakunta, uskonto, kansa”, sillä näiden yhteyttä pidetään tärkeänä. Krom-khmereistä noin 95 prosenttia on theravada-buddhalaisia. He ovat harjoittaneet uskontoa lähes 2&nbsp;000 vuoden ajan. Krom-Kamputseassa on yli 560 krom-khmerien buddhalaistemppeliä ja yli 25&nbsp;000 krom-khmeriläistä buddhalaismunkkia. Perinteisesti suurin osa krom-khmermiehistä on jossain elämänsä vaiheessa munkkina. Temppeleitä ympäröivät krom-khmerien kylät ja riisipellot ja nämä luostari-maatilakokonaisuudet ovat krom-khmerien kansallistunteen selkäranka. Temppelit vaalivat khmeriläistä kieltä, kulttuuria, perinteitä, tapoja, ruokaa, luonnetta ja omaleimaisuutta.

## Lähteet

## Aiheesta muualla
Shot to Hell

**Shot to Hell** on heavy metal -yhtye Black Label Societyn kuudes studioalbumi. Se julkaistiin 12. syyskuuta 2006 levymerkillä Roadrunner Records.
## Kappaleet
#
#
#
#
#
#
#
#
#
#
#
#

## Kokoonpano
* Zakk Wylde – kitara, laulu, talk box, piano, koskettimet, mellotron
* Nick Catanese – rytmikitara
* John DeServio – basso
* Craig Nunenmacher – rummut

## Arvostelut
* Imperiumi: 10/10
* Soundi: 

## Lähteet

## Aiheesta muualla
* 
*
Shashi Tharoor

**Shashi Tharoor** (; s. 9. maaliskuuta 1956) on intialainen poliitikko, kirjailija ja diplomaatti.

Tharoor syntyi Lontoossa intialaiseen perheeseen, mutta kasvoi Bombayssa. Hänen isänsä oli Mahatma Gandhin innoittamana luopunut kastinimestään ja pyrkinyt kasvattamaan lapsensa olemaan välittämättä kastin kaltaisista sosiaalisista järjestelmistä. Nuoruudessaan hän valmistui B.A. -tutkinnolla Delhin yliopistosta. 22-vuotiaana hän valmistui tohtoriksi (Ph.D.) Tuftsin yliopiston yhteydessä toimivasta Fletcher School of Law and Diplomacy -oppilaitoksesta. Valmistumisensa jälkeen hän siirtyi työskentelemään Yhdistyneille kansakunnille. Hänen diplomaattinen uransa kesti 23 vuotta, kunnes hän lopetti vuonna 2007 hävittyään YK:n pääsihteeriäänestyksessä Ban Ki-Moonille.

Politiikkaan Tharoor siirtyi vuonna 2009 vihjattuaan medialle olevansa kiinnostunut politiikkaan lähtemisestä kongressipuolueen ehdokkaana. Hänet äänestettiin vuosien 2009, 2014 ja 2019 parlamenttivaaleissa Lok Sabhaan samasta Thiruvananthapuramin vaalipiiristä. Vuonna 2009 hänestä tuli maansa ulkoasiain valtioministeri. Seuraavana vuonna hän erosi tehtävästään pääministeri Manmohan Singhin pyynnöstä. Vuonna 2012 hänet valittiin opetuksesta vastaavaksi valtioministeriksi. 

Tharoor sai vuonna 2019 Sahitya Akademin palkinnon kirjastaan *An Era Of Darkness* (2016). Teos käsittelee brittiläisen siirtomaavallan vaikutusta Intiaan ja kuinka isäntämaa hyväksikäytti alusmaataan.

## Lähteet

## Aiheesta muualla

* Shashi Tharoor Intian parlamentin alahuoneen verkkosivuilla
Roger Wendoverilainen

**Roger Wendoverilainen** (k. 6. toukokuuta 1236) oli englantilainen benediktiinimunkki ja kronikoitsija. Hän syntyi luultavasti Buckinghamshiren Wendoverissa, mistä hän on saanut nimensä. Roger Wendoverilainen on ensimmäinen Saint Albansin luostarin merkittävistä kronikoitsijoista. Roger Wendoverilainen kirjoitti luostarissa kronikkansa *Flores historiarum*in, joka alkaa luomishetkestä ja päättyy vuoteen 1235. Kronikasta on julkaistu 1800-luvulla tarkistetut painokset, muun muassa H. G. Hewlettin vuosina 1886-1889 julkaistu kolmen niteen painos.

## Lähteet
Hundra

**Hundra Barbaarikuningatar** on vuonna 1983 valmistunut yhdysvaltalainen seikkailu- ja fantasiaelokuva. Elokuva kuvattiin Espanjassa kustannussyistä.

## Näyttelijät

## Aiheesta muualla
*
Prosper Jolyot de Crébillon

**Prosper Jolyot de Crébillon vanhempi** (1674−1762) oli ranskalainen näytelmäkirjailija.

Suurta suosiota saavuttivat hänen näytelmänsä *Idoménée* (1705), *Atrée et Thyeste* (1707), *Electre* (1709) sekä *Rhadamiste et Zénobie*, joka on hänen paras näytelmänsä, vaikka Nicolas Boileau sen tuomitsi. Hänen seuraavat näytelmänsä *Xerxes* (1714), *Sémiramis* (1717) ja *Pyrrhus* saivat tylyn vastaanoton, mistä pelästyneenä ja lisäksi rahahuolien lamauttamana Crébillon vetäytyi maalle ja joutui siten melkein unhotuksiin, kunnes Ranskan akatemia vuonna 1731 valitsi hänet jäsenekseen.

Kateudesta Voltairea kohtaan markiisitar Pompadour hankki hänelle paikan kuninkaallisessa kirjastossa ja eläkkeen. Markiisitar sai hänet kirjoittamaan valmiiksi murhenäytelmän *Catilina*, joka joutui varjoon Voltairen samannimisen näytelmän rinnalla. Hänen viimeinen murhenäytelmänsä *Le Triumvirat* (1754) saavutti pelkän kunnioitusmenestyksen. Crébillon koetti näytelmissään vaikuttaa etupäässä kuvaamalla hirvittäviä rikoksia ja kamaluuksia, minkä vuoksi hänelle on annettu liikanimi *Le Terrible* ('hirvittävä').

Crébillonin poika oli Prosper Jolyot de Crébillon nuorempi.

## Lähteet

## Aiheesta muualla
Zahra Karimy

**Zahra Karimy** (s. 2002 Iran) on suomalainen ilmastoaktivisti ja toimittaja.

## Tausta

Karimyn perhe on kotoisin Afganistanista. He pakenivat sisällissotaa Iraniin, jossa Zahra Karimy syntyi. Perhe muutti kiintiöpakolaisina Suomeen, kun Zahra Karimy oli 1-vuotias.

Karimy opiskeli Kulosaaren yhteiskoulussa lukion yhteiskunta- ja talouslinjalla.

## Aktivismi

Karimy on ilmastoaktivisti ja osallistunut Koululakko ilmaston puolesta -ilmastolakkoon vuonna 2019. Hän on korostanut ilmastonmuutoksen olevan ihmisoikeuskysymys.

Karimy on kertonut pitävänsä tärkeänä naisten, tyttöjen ja eri vähemmistöjen oikeuksia.  Hän on myös Plan Internationalin lastenhallituksen jäsen.

## Ura toimittajana

Karimy kuuluu Helsingin kaupungin Nuorten Ääni -toimitukseen. Sen kautta hän on tehnyt juttuja muun muassa Helsingin Sanomiin ja Ylelle ja kirjoittanut blogia Suomen Kuvalehdelle. Keväällä 2020 Karimy toimi Ylen uutistenlukijana persiankielisissä covid-19-pandemiatietoiskuissa. Syksystä 2021 alkaen Karimy on toimittanut sarjaa Afganistanin nykytilanteesta Ylen Kioski-uutispalveluun.

Hän on toiminut juontajana muun muassa Suomi-areenassa, Tubeconissa, Ilmastolakko-tapahtumassa ja Pointti-kaupunkifestivaalilla.

## Lähteet

## Aiheesta muualla
*
Motoriset toiminnot

**Motoriset toiminnot** ovat eliön liikkeiden ja asennon säätelyä. Siihen osallistuvat motorisen järjestelmän eri osat, kuten liikehermosolut ja liikehermoradat, useat aistinelimet sekä aivojen alueista muun muassa motorinen aivokuori, aivorunko, tyvitumakkeet ja pikkuaivot.

Liikkeiden suorittaminen on usein tahdonalaista. Asennon säätely on sen sijaan suurelta osin tiedostamatonta, sillä tietoinen korjaaminen on asennon horjuessa yleensä liian hidasta.

Liikehermosolut ohjaavat kaikkia luustolihasten liikkeitä. Liikehermoradat lähtevät selkäytimen tai aivorungon alueelta. Alfamotoneuronit käskyttävät lihassyitä supistumaan, ja yhdessä ne muodostavat motorisen yksikön. Alfamotoneuroneita aktivoivat tai inhiboivat aivojen ylemmät motoneuronit. Gammamotoneuronit säätävät lihaksen tuottaman voiman sopivalle tasolle.

Automaattisia lihasliikkeisiin liittyviä tiedostamattomia toimintoja ohjaavat lihasten aistinelimet kuten lihassukkula, Golgin jänne-elin sekä lihasten, nivelten ja jänteiden ympärillä olevat venytys- ja painereseptorit. Nämä toiminnot liittyvät muun muassa reflekseihin ja tasapainon säilyttämiseen.

Lihasrefleksissä tietty ärsyke aiheuttaa aina samanlaisen nopean lihastoiminnan muutoksen. Tunnetuin venytysrefleksi on polviheijaste eli patellaarirefleksi, jossa polveen napauttamalla saadaan polvinivel ojentumaan tahdosta riippumatta. Muita refleksityyppejä ovat ihorefleksit ja koukistusrefleksit. Vastasyntyneillä on useita refleksejä, jotka häviävät ajan mittaan. Näitä ovat muun muassa imemis- ja tarttumisrefleksit.

Motorinen aivokuori eli liikeaivokuori sijaitsee aivojen keskiuurteen etupuolella. Siitä lähtevät tärkeimmät lihaksia hermottavat hermoradat. Kehon oikean puolen lihasten edustus sijaitsee pääosin vasemmalla aivokuorella ja päinvastoin. Motoriselta aivokuorelta lähtevät neuronit ovat yhteydessä selkäytimen, tyvitumakkeiden, pikkuaivojen ja tuntoaivokuoren neuroneihin. Liikkeiden suunnitteluun osallistuu  myös premotorinen aivokuori.

Asennon ja tasapainon ylläpitämiseen osallistuvat monet hermoston osat. Tasapainon muutoksista antavat tietoa tasapainoelin (sisäkorvan kaarikäytävät sekä soikea ja pyöreä rakkula), näköaisti sekä niskan, selän ja jalkapohjien reseptorit.

Aivojen tyvitumakkeiden neuronit suunnittelevat ja suorittavat motorisen aivokuoren ideoimat liikesarjat niin, että asento ja muut liiketoiminnat eivät häiriydy.

Pikkuaivoista johtaa ratoja talamuksen kautta liikeaivokuorelle ja selkäytimen motoneuroneihin. Pikkuaivot valvovat liikesarjojen yhtenäistä suorittamista ja korjaavat liikkeitä niiden suorittamisen aikana. Pikkuaivoissa tapahtuu myös liikesarjojen oppiminen.

## Lähteet

## Aiheesta muualla
Claude Prosper Jolyot de Crébillon

**Claude Prosper Jolyot de Crébillon, nuorempi** (1707−1777) oli ranskalainen kirjailija, hilpeä ja rakastettava seuraihminen, jonka tavat olivat päinvastaiset kuin ne, joita hän kuvasi romaaneissaan. 

Tunnetuimmat hänen teoksistaan ovat *Lettres de la marquise de *** au comte de * * ** (1732) ja *Tanzaï et Néadarné* (1734). Jälkimmäisessä tekemistään viittauksistaan bullaan *Unigenitus* hän istui jonkin aikaa Bastiljissa. *Le sopha, conte moral* (1745) on hänen rivoin teoksensa. Hänen romaaniensa yleismenestys perustuu niiden häikäilemättömään aistillisuuden kuvaamiseen. Crébillonin teosten koottu laitos ilmestyi Pariisissa vuonna 1779.

Crébillonin isä oli Prosper Jolyot de Crébillon vanhempi.

## Kirjallisuutta
* *Erotiikan historia 1, Antiikin ajasta Ranskan vallankumoukseen*, Helsinki: Weilin+Göös 1970.

## Lähteet

## Aiheesta muualla
Helsinki Shipyard

**Helsinki Shipyard**, viralliselta nimeltään **DNY Finland Oy**, on suomalainen laivanrakennusyhtiö, joka syntyi kun Hietalahden telakka siirtyi venäläisomisteisen Algador Holdings Ltd:n omistukseen Arctech Helsinki Shipyard Oy:ltä.

Vuonna 2023 Helsinki Shipyardin uudeksi omistajaksi tuli kanadalainen Chantier Davie Canada.

## Lähteet

## Aiheesta muualla
* Helsinki Shipyardin verkkosivut
Annika Sjölund

**Annika Sjölund** (s. 17. heinäkuuta 1965 Kumlinge) on suomalainen oopperalaulaja (sopraano), joka on opiskellut Tukholman kuninkaallisessa musiikkikorkeakoulussa ja Sibelius-Akatemiassa. Hän suoritti lauludiplomin vuonna 2004 Sibelius-Akatemiassa. Sjölund on toiminut musiikinopettajana Helsingissä ja Turussa sekä esiintynyt konsertti- ja oratoriosolistina Suomessa ja ulkomailla. Hänet on nähty myös Svenska teaternin ja Suomen Kansallisoopperan näyttämöllä.

## Lähteet
*
Sjölund

**Sjölund** on ruotsinkielinen sukunimi, jota tavataan myös Suomessa. Nimen suomalaisia kantajia ovat:

* Annica Sjölund (s. 1985), jalkapalloilija
* Annika Sjölund (s. 1965), sopraano
* Daniel Sjölund (s. 1983), jalkapalloilija
* Folke Sjölund (1943–2013), poliitikko
* Peter Sjölund (s. 1980), jalkapalloilija
* Ulf Sjölund (1923–2010), diplomi-insinööri ja yritysjohtaja, kauppaneuvos.
I Am Not Okay with This

**I Am Not Okay with This** on yhdysvaltalainen draamakomediasarja, joka perustuu Charles Forsmanin samannimiseen sarjakuvaan. Sarja julkaistiin Netflixissä 26. helmikuuta 2020.

## Näyttelijät
### Pääosissa

### Sivuosissa

## Aiheesta muualla
*
C More (suoratoistopalvelu)

**C More** oli pohjoismainen television suoratoistopalvelu, joka toimi C More -yrityksen alla. Yrityksen omistaa ruotsalainen teleoperaattori Telia Company, sillä ruotsalainen mediakonserni Bonnier myi MTV:n Telialle vuonna 2019. 

Suoratoistopalvelu avattiin helmikuussa 2017. Palvelun perusversiossa oli nähtävillä elokuvia ja sarjoja, ja lisämaksusta oli mahdollista katsoa jääkiekon maailmanmestaruuskilpailuja sekä muuta urheilusisältöä. C More tuotti suoratoistopalveluunsa myös useita kotimaisia alkuperäissarjoja, kuten *[[Aallonmurtaja (televisiosarja)|Aallonmurtaja]]*, *[[Onnela (televisiosarja)|Onnela]]* ja *[[Ratamo (televisiosarja)|Ratamo]]*.

Lokakuussa 2022 ilmoitettiin, että Suomen C Moren sisällöt siirtyvät osaksi MTV Katsomoa. Suomen C More siirtyi MTV Oy:n alle 1. helmikuuta 2023. Suomen C More yhdistyi osaksi MTV Katsomoa 10. lokakuuta 2023. MTV Katsomoa voi katsoa ilmaiseksi, mutta useimpien sisältöjen katsomiseen on ostettava maksullinen MTV Katsomo+ -tilaus.

## C More -alkuperäissarjoja

* *[[Aallonmurtaja (televisiosarja)|Aallonmurtaja]]*
* *Bäckström*
* *[[Ex-onnelliset]]*
* *Farang*
* *Finaste Familjen*
* *Gåsmamman*
* *Greyzone*
* *[[Hamilton (televisiosarja)|Hamilton]]*
* *[[Hautalehto]]*
* *Heikolla jäällä*
* *[[Hotel Swan Helsinki]]*
* *Metsästäjät*
* *[[Modus (televisiosarja)|Modus]]*
* *[[Onnea onkimassa]]*
* *[[Onnela (televisiosarja)|Onnela]]*
* *[[Paras vuosi ikinä]]*
* *Pietarin kapellimestari*
* *[[Poromafia]]*
* *[[Rantabaari]]*
* *[[Ratamo (televisiosarja)|Ratamo]]*
* *[[Rehtori (televisiosarja)|Rehtori]]*
* *Rikostutkija Bergman*
* *[[Roba]]*
* *Sanctuary*
* *Sokaistuneet*
* *[[Sunnuntailounas]]*
* *Tervetuloa Sjölyckaniin!*
* *Torpederna*

## Lähteet
Carlos P. Garcia

**Carlos Polestico Garcia** (4. marraskuuta 1896 Talibon – 14. kesäkuuta 1971 Quezon City) oli filippiiniläinen poliitikko, joka toimi Filippiinien presidenttinä vuosina 1957–1961.

Garcia valmistui lakimieheksi vuonna 1923 ja työskenteli jonkin aikaa opettajana. Hän oli Filippiinien edustajainhuoneen jäsenenä vuosina 1925–1931, Boholin provinssin kuvernöörinä 1933–1941 ja senaattorina 1941–1953. Toisen maailmansodan japanilaismiehityksen aikana hän oli aktiivinen vastarintaliikkeessä. Hän edusti nationalistipuoluetta. Garcia osallistui Filippiinien edustajana vuoden 1945 San Franciscon konferenssiin, jossa perustettiin Yhdistyneet kansakunnat. Hän oli vuosina 1953–1957 varapresidenttinä ja ulkoministerinä presidentti Ramon Magsaysayn hallituksessa. Tässä ominaisuudessa Garcia oli puheenjohtajana vuoden 1954 Manilan konferenssissa, jossa perustettiin Kaakkois-Aasian sopimusjärjestö SEATO. Hän osallistui samana vuonna myös Geneven konferenssiin.

Garcia tuli presidentiksi Magsaysayn kuoltua lento-onnettomuudessa maaliskuussa 1957. Myöhemmin samana vuonna pidetyissä presidentinvaaleissa hänet valittiin neljän vuoden virkakaudelle. Hän pyrki säilyttämään Filippiinien tiiviit suhteet Yhdysvaltoihin, jatkamaan vankasti kommunismin vastaista taistelua ja lähentämään yhteyksiä ei-kommunistisiin Aasian maihin. Garcian hallinto ajoi myös tiukkaa talouskuria ja esitteli niin sanotun ”filippiiniläiset ensin -politiikan”, jonka tarkoituksena oli lopettaa yhdysvaltalaisten suosiminen talouselämässä. Tämä käänsi Yhdysvallat häntä vastaan. Garcian kansansuosiota alensi myös poliittisen korruption jatkuminen hänen valtakaudellaan. Hän pyrki uudelle kaudelle marraskuun 1961 presidentinvaaleissa, mutta hävisi omalle varapresidentilleen Diosdado Macapagalille.

## Lähteet

## Aiheesta muualla
Villilä (Salo)

**Villilä** on kylä Salon kaupungissa Varsinais-Suomessa. Kylä sijaitsee vanhan Salon kaakkoiskulmassa Perniön vastaisella rajalla.

Villilän pohjoislaidalla virtaa Karhujoki. Joessa on kylän kohdalla sijainnut Alasjärvi, joka on kuivattu. Joki kääntyy Villilässä etelään ja virtaa Perniöön. Kylän pohjoispuolella on Pukkila, itäpuolella Äijälä, eteläpuolella Pohjankartano ja länsipuolella Salon kylien takamaita. Kylän maasto kohoaa Karhujoen laaksosta etelään mentäessä metsien peittämiksi mäiksi. Jokilaakso on maanviljelykäytössä.

Villilässä on ollut kolme kantatilaa, joilla on ollut kuusi torppaa ja mylly. Kantatiloista on jäljellä kaksi ja ne muodostavat väljän kyläkeskuksen, jossa toiminut ennen Villilän kansakoulu. Villilän länsiosassa Karhujoen varrella on itsenäistyneiden torppien muodostama Myllykylän alue.

## Lähteet
Hitoshi Ashida

**Hitoshi Ashida** (; 15. marraskuuta 1887 Kioto – 20. kesäkuuta 1959) oli japanilainen poliitikko, joka toimi Japanin pääministerinä maaliskuusta lokakuuhun 1948.

Ashida valmistui Tokion yliopistosta vuonna 1912 ja oli 20 vuotta Japanin ulkoministeriön palveluksessa. Hän palveli diplomaattina Venäjällä, Ranskassa, Turkissa ja Belgiassa, mutta erosi ulkoasiainhallinnosta Mantšurian välikohtauksen jälkeen. Hänet valittiin Japanin parlamenttiin vuonna 1932. Lisäksi hän oli vuosina 1933–1940 englanninkielisen *[[The Japan Times]]* -sanomalehden johtaja. Ashida suhtautui kielteisesti armeijan sanelemaan ulkopolitiikkaan ja kieltäytyi liittymästä toisen maailmansodan aikana puolueiden korvaajaksi perustettuun *[[Taisei yokusankai]]* -järjestöön.

Toisen maailmansodan jälkeen Ashida osallistui liberaalipuolueen perustamiseen yhdessä Ichirō Hatoyaman kanssa ja oli terveysministerinä Kijūrō Shideharan hallituksessa. Vuonna 1947 Ashidan johdolla perustettiin demokraattinen puolue, jonka ensimmäiseksi puheenjohtajaksi hänet valittiin. Hän oli ulkoministerinä Tetsu Katayaman hallituksessa 1947–1948. Hän oli osallisena myös useissa lautakunnissa, jotka käsittelivät yhdysvaltalaisten laatimaa mallikopiota Japanin perustuslaiksi ja japanilaisten muutoksia siihen, erityisesti artiklan 9 osalta.

Ashida tuli Katayaman jälkeen itse koalitiohallituksen pääministeriksi maaliskuussa 1948. Pääministerinä Ashida epäsi valtion työntekijöiltä lakko-oikeuden. Ashida joutui eroamaan jo lokakuussa 1948 niin sanotun Shōwa Denkō -korruptioskandaalin vuoksi. Hän oli myöhemmin eräs Japanin armeijan uudelleenperustamisen kannattajista koska Japanin turvautumista pelkkään Yhdysvaltain joukkojen sotilaalliseen suojelukseen pidettiin epäsuotuisana Japanin kyvylle toimia vaikuttajana kansainvälisessä yhteisössä.

## Lähteet
* 

### Viitteet

## Aiheesta muualla
Pukkilan kartano (Salo)

**Pukkilan kartano** on 1700-luvulta peräisin oleva kartano Salossa.  Kartanon maat muodostavat yhden Salon kylistä.

Pukkilan kartano sijaitsee mäen päällä peltoalueiden ympärillä. Mäen ohi kulkee Villiläntie. Kartano on yhä maanviljelystila ja vanha navetta on muutettu juhlatilaksi. Karhujoki virtaa Pukkilan eteläpuolella läheltä kartanoa.

Pukkilan kantatila mainitaan ensimmäisen kerran 1500-luvulla. Tila on kuulunut Munck af Fulkila -suvun omistukseen vuoteen 1681, jolloin se siirtyi reduktiossa kruunulle. Pukkila jaettiin Maunun ja Paukun ratsutiloiksi, jotka yhdistettiin jälleen 1700-luvulla Pukkilan kartanoksi. Pukkilaan on liitetty myös Falkin yksinäistila.

Pukkilan alueella on useita kivikautisia asuinpaikkoja, joilla on asuttu noin 3500–2600 eaa. Tuolloin Pukkila on ollut meren rannalla. Maankohoamisen myötä Pulkkila on jäänyt sisämaahan ja vanhasta merenalahdesta muodostui Alasjärvi, joka kuivattiin 1830-luvulla.

## Lähteet

## Aiheesta muualla
*Pukkilan kartanon kotisivut
Peliala (yhdistys)

**Peliala ry** (Game Makers of Finland) on vuonna 2017 perustettu pelialan työntekijöiden ja opiskelijoiden ammattiliitto. Yhdistyksen tavoitteena on kehittää, tukea ja auttaa kaikkia pelialalla työskenteleviä tai alalle haluavia sekä sitä opiskelevia.Peliala ry on maailman ensimmäinen pelialan työntekijöiden ja opiskelijoiden ammattiliitto.

Peliala ry on Tietoala ry:n jäsenyhdistys ja sitä kautta osa Insinööriliittoa.

## Lähteet

## Aiheesta muualla
*Yhdistyksen kotisivut
*
Kälpiö

**Kälpiö** () on entinen kylä Salossa. Kälpiö on liitetty Rauvolan kylään, mutta vanha Kälpiön kantatila sijaitsee yhä isojaon aikaisella paikallaan Vähäjoen varrella kaupungin keskusta-alueen ulkopuolella.

Kälpiö on ollut yksinäistila. Se sijaitsi Hakastaron ja Karjaskylän välissä Vähäjoen länsirannalla. Tilasta on tullut jossain vaiheessa Joensuun kartanon alainen lampuotitila ja lopulta 1800-luvulla kylä on liitetty Rauvolaan.

## Lähteet
Citroën Ami (2020)

**Citroën Ami** on Citroënin vuodesta 2020 lähtien valmistama sähköauto, joka luokitellaan kevyeksi nelipyöräksi. Fiat ja Opel ovat esitelleet Amista sisarmallinsa, jotka tunnetaan nimillä **Fiat Topolino** ja **Opel Rocks-e**.

## Lähteet

## Aiheesta muualla
Baby Rani Maurya

**Baby Rani Maurya** (s. 15. elokuuta 1956) on intialainen poliitikko, joka on toiminut Uttarakhandin osavaltion kuvernöörinä vuodesta 2018. Vuosina 1995–2000 hän oli Agran pormestari. Margaret Alvan jälkeen hän on Uttarkhandin toinen naiskuvernööri.

Mauryan isä Ram Singh oli kongressipuoluetta edustanut Agran kaupunginvaltuuston paikallispoliitikko. Maurya päätti liittyä Intian kansanpuolueeseen (BJP) vasta avioiduttuaan Pradeep Mauryan kanssa. Hänen aviomiehensä suvulla oli yhteyksiä kansanpuolueeseen. Vuonna 1995 puolue asetti hänet ehdolle Agran pormestariksi, koska kyseisessä virassa oli kiintiöpaikka alhaiskastisille. Dalitina hänet valittiin tehtävään, jossa hän työskenteli viisi vuotta. Atal Bihari Vajpayeen hallituksen aikana hänet valittiin Intian naisia edustavan Kansallisen naiskomission jäseneksi. Kun Ram Nath Kovind johti BJP:n alhaiskastisten osastoa, Maurya toimi osaston rahastonhoitajana.

Uttarakhandin kuvernööriksi Maurya valittiin vuonna 2018. Valituksi tullessaan hän sanoi keskittyvänsä osavaltion kehitykseen ja varsinkin naisten sekä tyttölasten aseman parantamiseen. Politiikan kommentaattorien mukaan hänen valintansa tarkoitus oli parantaa BJP:n asemaa kastittomien keskuudessa ennen vuoden 2019 parlamenttivaaleja.

## Lähteet
Tutkintokoulutukseen valmentava koulutus

**Tutkintokoulutukseen valmentava koulutus, TUVA** on suomalainen koulutusmuoto, joka on suunnattu peruskoulun suorittaneille henkilöille, jotka eivät tiedä, mitä tekisivät tai opiskelisivat seuraavaksi.

TUVA käynnistyi syksyllä 2022 ja se yhdisti aiemmat peruskoulun ja sen jälkeisen koulutuksen välillä olleet nivelvaiheen koulutukset, eli perusopetuksen lisäopetuksen, lukiokoulutukseen valmistavan koulutuksen (LUVA) ja ammatilliseen koulutukseen valmentavan VALMA-koulutuksen.

## Historia

### VALMA

VALMA-koulutuksessa vahvistettiin opiskeluvalmiuksia ja voitiin parantaa peruskoulun todistusta. Koulutus sopi myös aikuisille ja maahanmuuttajataustaisille henkilöille, jotka tarvitsevat lisävalmiuksia ennen siirtymistä ammatilliseen koulutukseen tai oppisopimuskoulutukseen. Koulutuksessa voi opiskella esimerkiksi suomen kieltä tai matemaattisia aineita ja se tarjoaa myös mahdollisuuden tutustua eri aloihin ja työelämään. Koulutuksen laajuus on 60 osaamispistettä ja ne suoritetaan yhden lukuvuoden aikana.

## Katso myös
*Työhön ja itsenäiseen elämään valmentava koulutus

## Lähteet
Työhön ja itsenäiseen elämään valmentava koulutus

**Työhön ja itsenäiseen elämään valmentava koulutus, TELMA** on suomalainen koulutusmuoto, joka on suunnattu erityistä tukea tarvitseville opiskelijoille, jotka eivät voi siirtyä tutkintotavoitteiseen koulutukseen sairauden tai vamman vuoksi. Koulutus suunnitellaan opiskelijoiden henkilökohtaisten tavoitteiden ja valmiuksien mukaan. Koulutuksen tavoite on kehittää opiskelijoiden työ- ja toimintakykyä tukemalla heitä mielekkään työn, työtehtävän tai työtoiminnan löytämisessä sekä mahdollisimman itsenäisessä suoriutumisessa elämässä. Koulutuksen laajuus on 60 osaamispistettä ja niiden suorittamisen kesto vaihtelee yhdestä kolmeen vuoteen. Koulutus toteutetaan erityisopetuksena.

## Katso myös
*Ammatilliseen koulutukseen valmentava koulutus

## Lähteet

## Aiheesta muualla
*TELMA opintopolku.fi-palvelussa
Vaativa erityinen tuki

**Vaativaa erityistä tukea** annetaan Suomessa osalle peruskoululaisista. Käsite “Vaativa erityinen tuki” otettiin käyttöön Helsingin ja Jyväskylän yliopistojen yhteisessä tutkimus- ja kehittämishanke VETURIssa. Vaativaa ja moniammatillista erityistä tukea tarvitsevat esimerkiksi lapset ja nuoret, joilla on vakavia psyykkisiä ongelmia, moni- tai vaikeavammaisuutta, kehitysvammaisuutta tai autismikirjoa.

## Historia
Opetus- ja kulttuuriministeriö asetti vuonna 2015 vaativan erityisen tuen kehittämisryhmän. Ryhmän tavoite oli kehittää sairaalaopetusyksiköiden, kuntien ja kuntayhtymien ja yksityisten laitos- ja erityiskoulujen tarjoamaa opetusta ja koulunkäyntiä.

## Katso myös
*Työhön ja itsenäiseen elämään valmentava koulutus

## Lähteet

## Aiheesta muualla
*OKM: Vaativa erityinen tuki esi- ja perusopetuksessa 
*VIP-verkosto
Rabri Devi

**Rabri Devi** (s. 1959) on intialainen poliitikko, joka toimi kolme kautta Biharin pääministerinä vuosina 1997–2005. Hän kuuluu Rashtriya Janata Dal (RJD) -puolueeseen yhdessä aviomiehensä Lalu Prasad Yadavin kanssa.

Devin poliittinen ura alkoi vuonna 1997, jolloin hänen aviomiehensä Lalu Prasad Yadav joutui eroamaan tehtävästään Biharin pääministerinä. Yadavia syytettiin korruptiosta, minkä seurauksena hän päätti erota jotta voisi puolustautua oikeudessa. Erotessaan hän päätti ehdottaa vaimoaan Rabri Deviä seuraajakseen. RJD:llä oli osavaltioparlamentissa enemmistö, jonka turvin Devi julistettiin uudeksi pääministeriksi. Devi oli lukutaidoton, koska hänen kylässään ei ollut koulua. Hän oli avioitunut köyhän ja kodittoman Yadavin kanssa 14-vuotiaana vuonna 1973 osana hänen isänsä järjestämää avioliittoa. Devin isä oli varakas maanviljelijä eikä huomioinut vävyssään mitään muuta kuin luonteen. Ensimmäisenä päivänä, jonka Devi ja Yadav viettivät yhdessä, Yadav joutui vankilaan.

Lukutaidottoman Devin valinta pääministeriksi herätti suuttumusta Biharissa. Oppositiojohtaja Sushil Modi syytti Yadavia huijariksi ja kritisoi Devin valintaa epädemokraattiseksi pelleilyksi. Devi sai aviomieheltään opetusta, kuinka hänen tulisi toimia poliitikkona sekä miten hänen tuli huomioida eri väestönryhmät saadakseen näiltä kannatusta. Oppositio epäili, että Devin veljet sekä aviomies vaikuttivat salaisesti hänen hallintonsa taustalla. Vuonna 2005 RJD hävisi Biharin osavaltiovaalit, jonka seurauksena Devin virkakausi päättyi. Vuonna 2020 RJD on ilmoittanut harkitsevansa hänen nimeämistään ehdolle Rajya Sabhaan. 

Devillä ja Yadavilla on yhdeksän lasta. Devi on rikkaampi kuin aviomiehensä.

## Lähteet

## Aiheesta muualla
Péter Jakab

**Peter Jakab** (s. 16. elokuuta 1980 Miskolc, Unkari) on unkarilainen poliitikko.

## Alkuperä ja ura:
Jakab on Jobbikin puheenjohtaja  ja Unkarin parlamentin jäsen. Hän valmistui Miskolcin yliopistosta vuonna 2004. Vuosina 2009–2010 hän toimi historianopettajana Miskolcin Gypsy Secondary Schoolissa ja Cali Minor ammattikoulussa. Hän puhui aina avoimesti juutalaisesta alkuperästään. Hänen isoisänsä kuoli Auschwitzissa. Hänen isoäitinsä kääntyi kristinuskoon vuonna 1925 ja kasvatti Mezőturissa 11 lasta. Vuoden 2018 parlamenttivaaleissa hänet valittiin parlamentin jäseneksi. Helmikuusta kesäkuuhun 2019 hän oli Jobbikin parlamentaarisen ryhmän varajohtaja. Hän on ollut Jobbikin parlamenttiryhmän johtaja kesäkuusta 2019 lähtien.

25. tammikuuta 2021 Péter Jakab teki päätöksen: hän osallistuu päävaaleihin pääministerikandidaattina.

## Lähteet
Sæbbi

**Sæbbi** (k. 694 Lontoo) oli Essexin kuningas noin 663–694. Beda Venerabiliksen mukaan Sighere ja Sæbbi seurasivat valtaistuimella Swithelmiä ja hallitsivat yhdessä Essexiä Mercian kuninkaan Wulfheren alaisuudessa. Bedan mukaan Sighere sortui pakanaksi ruton vaivatessa maata, mutta Wulfhere järjesti hänen kääntymisensä takaisin kristityksi. William Malmesburylaisen mukaan Sigheren isä oli Sigebert I Pieni ja Sæbbin isä puolestaan Sæward. Roger Wendoverilaisen mukaan Sighere ja Sæbbi nimittivät Erkenwaldin Lontoon piispaksi vuonna 675. Roger Wendoverilaisen mukaan Sighere kuoli vuonna 683, ja Sæbbi oli siitä lähtien yksin kuninkaana. Bedan ja William Malmesburylaisen mukaan Sæbbi olisi luopunut kuninkuudesta hallittuaan kolmekymmentä vuotta ja vetäytynyt luostariin munkiksi. Pian tämän jälkeen hän kuoli.

Sæbbin vaimon nimeä ei tiedetä. Beda Venerabiliksen mukaan hän ryhtyi nunnaksi sen jälkeen, kun hänen miehensä oli mennyt munkiksi. Heillä oli kaksi poikaa, Sigeheard ja Swæfred, joista tuli kuninkaita Sæbbin jälkeen.

## Lähteet
DS-XML

**DS-XML** (*XML Data Model for Designs*) on OHIM:n kehittämä määrittely. 

DS-XML:lle on julkaistu Maailman henkisen omaisuuden järjestön (WIPO) standardi ST.86.

## Katso myös
* TM-XML

## Lähteet

## Aiheesta muualla
* Standardimäärittely 
* Muut dokumentit 
* Appendices to WIPO Standard ST.86
Elle Logan

**Eleanor "Elle" Logan** (s. 27. joulukuuta 1987) on yhdysvaltalainen soutaja. Hän voitti kahdeksikossa olympiakultaa Pekingissä 2008, Lontoossa 2012 ja Rio de Janeirossa 2016. Hän voitti samassa luokassa maailmanmestaruuden Karapirossa 2010, Bledissä 2011 ja Aiguebelettessa 2015. Hän saavutti perämiehettömässä nelosessa MM-hopeaa vuonna 2009 ja perämiehettömässä kaksikossa MM-pronssia vuonna 2015. Yksikössä hän sijoittui MM-kilpailuissa viidenneksi vuonna 2013.

## Lähteet